CELEX: 52013PC0434
Language: hu
Date: 2013-06-11
Title: Javaslat A TANÁCS VÉGREHAJTÁSI HATÁROZATA az Írországnak nyújtandó uniós pénzügyi támogatásról szóló 2011/77/EU végrehajtási határozat módosításáról

|
			
		
		
		52013PC0434
		
			Javaslat A TANÁCS VÉGREHAJTÁSI HATÁROZATA az Írországnak nyújtandó uniós pénzügyi támogatásról szóló 2011/77/EU végrehajtási határozat módosításáról /* COM/2013/0434 final - 2013/0203 (NLE) */
			
				
		
		
			
			   	INDOKOLÁS
2010. december 7-én a Tanács Írország kérésére
pénzügyi támogatást nyújtott az országnak (2011/77/EU végrehajtási határozat),
a támogatás célja a bizalom visszaállítására, a gazdaság fenntartható
növekedéséhez való visszatérés lehetővé tételére, valamint Írország, az
euróövezet és az EU pénzügyi stabilitásának megőrzésére irányuló
határozott gazdasági és pénzügyi reformprogramhoz való hozzájárulás.
A 2011/77/EU határozat 3. cikkének (9)
bekezdésével összhangban a Bizottság az IMF-fel együtt és az EKB-val
összeköttetésben elvégezte az egyeztetett intézkedések végrehajtása terén az ír
hatóságok által elért előrelépésre, valamint az egyeztetett intézkedések
eredményességére és gazdasági-társadalmi hatására vonatkozó tizedik
felülvizsgálatot. 
Az újabb információkra tekintettel a Bizottság
a támogatást alátámasztó gazdaságpolitikai feltételek módosítását javasolja. A
Bizottság a program zökkenőmentes végrehajtása és célkitűzéseinek
biztosítása érdekében szükségesnek tartja a gazdaságpolitikai feltételek
javasolt módosítását.
2013/0203 (NLE)
Javaslat
A TANÁCS VÉGREHAJTÁSI HATÁROZATA
az Írországnak nyújtandó uniós pénzügyi
támogatásról szóló 2011/77/EU végrehajtási határozat módosításáról
AZ EURÓPAI UNIÓ TANÁCSA,
tekintettel az Európai Unió
működéséről szóló szerződésre, 
tekintettel az európai pénzügyi stabilizációs
mechanizmus létrehozásáról szóló, 2010. május 11-i 407/2010/EU tanácsi
rendeletre[1]
és különösen annak 3. cikke (2) és (7) bekezdésére,
tekintettel az Európai Bizottság javaslatára,
mivel:
(1)       A Tanács Írország kérésére
pénzügyi támogatást nyújtott az országnak (2011/77/EU végrehajtási határozat[2]), a támogatás célja a bizalom
visszaállítására, a gazdaság fenntartható növekedéséhez való visszatérés
lehetővé tételére, valamint Írország, az euróövezet és az Unió pénzügyi
stabilitásának megőrzésére irányuló határozott gazdasági és pénzügyi
reformprogramhoz való hozzájárulás.
(2)       A 2011/77/EU végrehajtási
határozat 3. cikkének (9) bekezdésével összhangban a Bizottság a Nemzetközi
Valutaalappal (IMF) együtt és az Európai Központi Bankkal (EKB)
együttműködve elvégezte az egyeztetett intézkedések végrehajtása terén az
ír hatóságok által elért előrelépésre, valamint az egyeztetett
intézkedések eredményességére és gazdasági-társadalmi hatására vonatkozó tizedik
felülvizsgálatot.
(3)       Az Európai Parlament és a
Tanács által elért politikai megállapodást követően várhatóan hamarosan
sor kerül az egységes felügyeleti mechanizmust létrehozó jogszabály
elfogadására. Ebben az összefüggésben az Európai Bankhatóság égisze alatt
végrehajtandó következő uniós banki stressztesztre a korábban vártakkal
ellentétben nem kerül sor 2013-ban. 
(4)       Az egységes felügyeleti
mechanizmushoz kapcsolódó induló stresszteszt előkészítéseként, és annak
érdekében, hogy i. a program vége előtt készüljön érdemi diagnosztika és
hogy ii. a lehető legnagyobb legyen a következetesség a különböző
értékelési eljárások között, Írországnak 2013 vége előtt végre kell
hajtania számos felügyeleti lépést, többek között egy előzetes átfogó
mérlegértékelést. 
(5)       Írország megerősítette
elkötelezettségét amellett, hogy a vízszolgáltatás hatáskörét haladéktalanul
áthelyezi a helyi hatóságoktól egy állami közüzemi szolgáltatóhoz, és vízdíjat
vezet be a háztartások esetében. Írország jól halad előre a
vízszolgáltatási ágazat reformja terén, beleértve a jogszabályok elfogadását,
az Irish Water közüzemi szolgáltató létrehozását és az átállási folyamat
operatív lépéseinek befejezését. Technikai okok indokolják a háztartási
vízdíjak bevezetésének 2014-re történő elhalasztását, a teljes
reformfolyamat veszélyeztetése nélkül.
(6)       E fejlemények és
megfontolások ismeretében a 2011/77/EU végrehajtási határozatot módosítani
kell,
ELFOGADTA EZT A HATÁROZATOT: 
1. cikk
A 2011/77/EU végrehajtási határozat 3.
cikkének (10) bekezdése a következőképpen módosul:
1. az a) pont helyébe a következő
szöveg lép:
„a) a 2013. július végéig egyeztetendő
módszertannak megfelelően a program vége előtt előzetes
mérlegértékelést hajt végre, az új uniós módszertannak megfelelően
elvégzendő stressztesztet előkészítő munka részeként.”
2. a bekezdés a következő ponttal egészül
ki:
„c) tájékoztatja a Bizottságot az Irish Water
közüzemi szolgáltató finanszírozási modelljéről és bejelenti a háztartási
vízdíjak 2014 negyedik negyedévében történő bevezetésének végleges
ütemtervét.”
2. cikk
Ennek a
határozatnak Írország a címzettje. 
3. cikk
Ezt a határozatot
az Európai Unió Hivatalos Lapjában ki kell hirdetni. 
Kelt Brüsszelben, -án/-én.
                                                                       a
Tanács részéről
                                                                       az elnök
[1]               HL L 118., 2010.5.12., 1. o.
[2]               HL L 30., 2011.2.4., 34. o.